(Ф. К. Попов кэриэһигэр)

Днепр тымныы долгуннарын 
Туоруур саха уола, 
Тула ууга бырдааттанар 
Ардах буулдьа суола.

Туораан,— немец окуопатын 
Күдэн-таһаан тэбэр. 
Өстөөх үөрэ куоппатын диэн 
Кэрдэр, кимэн киирэр.

Ахта өстөөх пулемета, 
Өлүк — кини тула. 
Онно аргыый сыылан үөмтэ 
Саха туйгун уола.

Днепр тымныы долгуннарын 
Кыһыл сэрии туоруур, 
Өстөөх үөрүн бу самнаран 
Көҥүл суолун солуур.
 
Арҕаа эмиэ ардах буулдьа 
Ахсым уотун ыһар, 
Немец пулеметун былдьаан, 
Эдэр буойун ытар.

Днепр арҕаа эҥэригэр 
Саха сирин булан, 
Илбистээхтик сэриилэһэр 
Саха туйгун уола.

Антология иһинээҕитэ

Илья Дорофеевич Винокуров - Чаҕылҕан

Сүрүн сирэйгэ төнүн

Чаҕылҕан
1944
Хоһоон
Ырыа